CELEX: C2005/155/18
Language: sl
Date: 2005-06-25 00:00:00
Title: Zadeva C-191/05: Tožba Komisije Evropskih skupnosti proti Portugalski republiki, vložena dne 28. aprila 2005

25.6.2005   
            
            
               SL
            
            
               Uradni list Evropske unije
            
            
               C 155/9
            
         Tožba Komisije Evropskih skupnosti proti Portugalski republiki, vložena dne 28. aprila 2005
   (Zadeva C-191/05)
   (2005/C 155/18)
   Jezik postopka: portugalščina
   Komisija Evropskih skupnosti, ki jo zastopata Michel van Beck in António Caeiros, zastopnika, z naslovom za vročanje v Luxembourgu, je dne 28. aprila 2005 na Sodišču Evropskih skupnosti vložila tožbo proti Portugalski republiki.
   Tožeča stranka Sodišču predlaga, naj:
   
               1.
            
            
               ugotovi, da Portugalska republika s tem, da je spremenila razmejitev posebnega območja varstva (POV) „Moura, Mourão in Barrancos“, pri čemer je izključila gnezdišča prosto živečih ptic, katerih varstvo je upravičevalo izbiro tega POV, ni izpolnila obveznosti iz člena 4(1) Direktive Sveta 79/409/EGS z dne 2. aprila 1979 o ohranjanju prosto živečih ptic (1);
            
         
               2.
            
            
               Portugalski republiki naloži plačilo stroškov.
            
         Tožbeni razlogi in bistvene trditve
   
               1.
            
            
               Posebno območje varstva Moura, Mourão in Barrancos je portugalska vlada ustanovila dne 23. septembra 1999 z Decreto-Lei št. 384-B/99 z dne 23. septembra 1999. Meje tega posebnega območja varstva določa Priloga XXIV omenjenega Decreto-Lei.
            
         
               2.
            
            
               Iz podatkov, ki so jih predložili portugalski organi, izhaja, da sprememba razmejitve posebnega območja varstva (POV) Moura, Mourão in Barrancos z Decreto-Lei št. 141/2000 z dne 20. maja 2000 nima nobene znanstvene podlage. Iz sodne prakse Sodišča pa izhaja, da je izključitev vrste, katere nujnost varstva je bila ugotovljena, mogoča le iz znanstvenih razlogov.
            
         
      (1)  UL L 103, str. 1.